armvectores/hy_wikipedia_2023 huggingface dataset:
Էնն Քեյս

Էնն Քեյս (անգլ.՝ Anne Catherine Case, Lady Deaton, հուլիսի 27, 1958(1958-07-27)), ամերիկացի տնտեսագետ։ Փիլիսոփայության դոկտոր (1988), Փրինսթոնի համալսարանի էմերիտ-պրոֆեսոր, ամերիկյան փիլիսոփայական ընկերության (2017) և ԱՄՆ ազգային բժշկական ակադեմիայի (2017) անդամ։


== Կենսագրություն ==
Գերազանցությամբ ավարտել է Օլբանիի Նյու Յորքի համալսարանը (բակալավր, 1980)։ Փրինսթոնի համալսարանում գերազանցությամբ ստացել է Master of Public Affairs մագիստրոսի աստիճան, 1983 թվականին Վուդրո Վիլսոնի անվան հասարակական և միջազգային հարաբերությունների դպրոցում, և 1988 թվականին տնտեսագիտության ամբիոնում տնտեսագիտության գծով փիլիսոփայության դոկտորի կոչում։ 1988-1991 թվականներին եղել է Հարվարդի ասիստենտ-պրոֆեսոր։
1990 թվականին վերադարձել է Փրինսթոնի համալսարան որպես ասիստենտ-պրոֆեսոր, 1997 թվականից տնտեսագիտության և քաղաքականության պրոֆեսոր է, ներկայումս անվանական պրոֆեսոր (Alexander Stewart 1886 Professor of Economics and Public Affairs) և էմերիտ։
Եղել է Journal of Development Economics ամսագրի խմբագիրը։ Համագործակցել է Քրիստինա Պակսոնի հետ։
Ամերիկյան արվեստի և գիտությունների ակադեմիայի անդամ է(2017)։ Fello Էկոնոմետրիկ հասարակություն անդամ (2009)։
Ամուսնացած է Էնգուս Դիթոնի հետ, ով 2015 թվականի տնտեսագիտության Նոբելյան մրցանակակիր է։


=== Մրցանակներ և պարգևներ ===
Distinguished Alumni Award Университета в Олбани (2009)
President’s Award for Distinguished Teaching Принстонского университета (2011)
Cozzarelli Prize (2015)
Franklin Founders' Award (2017)
Frederick S. Pardee RAND Graduate School-ի պատվավոր դոկտոր (2018)
2019 թվականին կնոջ հետ միասին Prospect Magazine-ի վարկածով ճանաչվել է World's Top 50 Thinkers։


== Ծանոթագրություններ ==


== Արտաքին հղումներ ==
CV (2015)
https://dof.princeton.edu/about/clerk-faculty/emeritus/anne-catherine-case
(8122) Հոլբեյն

(8122) Հոլբեյն (անգլ.՝ Holbein), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,379018 ա. մ., առավելագույնը մոտենում է 1,9876 ա. մ. հեռավորության վրա և հեռանում 2,7704 ա. մ.։ Արեգակի շուրջ մեկ ամբողջական պտույտ է կատարում 1340,28 երկրային օրվա ընթացքում, իր ուղեծրով շարժվելով միջինում 0,268601 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8122) Հոլբեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուխոդոլ (այլ կիրառումներ)

Սուխոդոլ, կարող է վերաբերել՝

Սուխոդոլ - գյուղ, Ուկրաինայի Նիկոլաևի մարզի Բերեզանկայի շրջանում
Սուխոդոլ - գյուղ, Ուկրաինայի Սումիի մարզի Գլուխովի շրջանում
Գանձաքար (լեռ)

Գանձաքար, լեռնագագաթ Հայաստանի Գեղարքունիքի մարզում, Վարդենիսի լեռնահամակարգում, Վարդենիս գետի ձախափնյակում, Վարդենիկ գյուղից 7 կմ հարավ։ Բարձրություն 2602  մ։


== Ծանոթագրություններ ==
Ֆեդերիկո Բարբա

Ֆեդերիկո Բարբա (իտալերեն՝ Federico Barba, սեպտեմբերի 1, 1993(1993-09-01), Հռոմ, Իտալիա), իտալացի ֆուտբոլիստ, որ հանդես է գալիս կենտրոնական պաշտպանի դիրքում։


== Ակումբային կարիերա ==
Բարբան իր կարիերան սկսել է իր հայրենի քաղաքի «Ատլետիկո» ակումբում։ Տասնհինգ տարեկան հասակում տեղափոխվել է «Ռոմայի» ակադեմիա։ Ֆեդերիկոն պատանեկան թիմին օգնել է հաղթել երիտասարդական առաջնությունում, ինչպես նաև երկու անգամ նվաճել Իտալիայի պատանեկան գավաթը։ Մրցությունների արդյունքներով ճանաչվել է լավագույն երիտասարդ պաշտպան։ 2012 թվականի ամռանը Բարբան վարձավճարով տեղափոխվել է «Գրոսետո»։ Հոկտեմբեր 20-ին «Մոդենայի» դեմ խաղում նշել է նորամուտը Սերիա Բ-ում։ Մրցաշրջանի ավարտին «Գրոսետոն» գնել է Ֆեդերիկոյի տրանսֆերը 200 հազար եվրոյով, իսկ մեկ ամիս անց «Էմպոլիին» է վաճառել իրավունքների 50 %-ը 250 հազար եվրոյի դիմաց։ 2013 թվականի հոկտեմբերի 5-ին «Մոդենայի» դեմ խաղում Բարբան կատարել է նորամուտը նոր թիմի կազմում։ Դեբյուտային մրցաշրջանում նա ակումբին օգնել է անցնել էլիտա։ 2014 թվականի սեպտեմբերի 20-ին «Չեզենայի» հետ խաղում նշել է նորամուտը Իտալիայի Սերիա Ա-ում։ Նոյեմբերի 9-ին Հռոմի «Լացիոյի» դեմ խաղում Ֆեդերիկո Բարբան խփել է իր առաջին գոլն «Էմպոլիի» կազմում։
2016 թվականի սկզբին Բարբան վարձավճարով տեղափոխվել է գերմանական «Շտուտգարտ» հետագայում գնման իրավունքով։ Ապրիլի 23-ին Դորտմունդի «Բորուսիայի» դեմ խաղում նշել է նորամուտը Բունդեսլիգայում։ Մայիսի 2-ին Բրեմենի «Վերդերի» դեմ խաղում Ֆեդերիկոն խփել է ինքնագոլ, այնուհետև գրավել հակառակորդի դարպասը։
2017 թվականի ամռանը Բարբան տեղափոխվել է  Խիխոնի «Սպորտինգ»։ Տրանսֆերի արժեքը կազմել է 1 միլիոն եվրո։ «Ալկորկոնի» դեմ խաղում նա նշել է նորամուտը Սեգունդայում։ 2018 թվականի մայիսի 27-ին «Գրանադայի» դեմ խաղում Ֆեդերիկոն խփել է իր առաջին գոլը «Սպորտինգի» կազմում։


== Միջազգային կարիերա ==
2015 թվականին Ֆեդերիկո Բարբան Իտալիայի երիտասարդական հավաքականի կազմում մասնակցել է Չեխիայում անցկացվող Եվրոպայի երիտասարդական առաջնությանը։ Մրցաշարի ընթացքում նա եղել է փոխարինող և ոչ մի անգամ խաղադաշտ դուրս չի եկել։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը sports.ru կայքում
Ֆուտբոլիստի էջը soccerway.com կայքում(անգլ.)
FIGC Archived 2015-02-05 at the Wayback Machine.
Սլադկի (Սալսկի շրջան)

Սլադկի (ռուս.՝ Сладкий), գյուղ Ռուսաստանի Ռոստովի մարզի Սալսկի շրջանում։ Մտնում է Իվանովսկի գյուղական համայնքի կազմի մեջ։
Այիա-Վարվառա (Ատտիկա)

Այիյա-Վարվառա (հուն․՝ Αγία Βαρβάρα), քաղաք Հունաստանում, Աթենքի արևմտյան արվարձան։ Գտնվում է ծովի մակարդակից 70 մետր բարձրության վրա՝ Էգալեոյի ստորոտին, Սարոնիկոս ծովածոցից հյուսիս-արևելք, Սալամին կղզու դիմաց, Աթենքյան դաշտավայրում, Աթենքի կենտրոնից և Օմոնիասի հրապարակից 6 կմ արևմուտք։ Համանուն միության (դիմա) վարչական կենտրոնն է, որը մտնում է Ատտիկայի պերիֆերիայի կազմի մեջ գտնվող Արևմտյան Աթենքի ծայրամասային միավորի մեջ։ Ըստ 2011 թվականի մարդահամարի տվյալների՝ բնակչությունը կազմում է 26,550 մարդ։ Մակերեսը 2,425 կմ² է։ Բնակչությա խտությունը 10 948,45 մարդ/կմ² է։  2010 թվականի դիմարխի տեղական ընտրությունների ժամանակ ընտրվել է Եորոս Կապլանիսը (Γεώργιος Καπλάνης)։
Քաղաքն ստեղծվել է 1934 թվականին։ 1949 թվականին (ΦΕΚ 184Α) ստեղծվել է համանուն համայնքը, 1963 թվականին՝ միությունը։
Քաղաքը կոչվել է սուրբ Վարվառա Իլիոպոլսկի եկեղեցու անվամբ։
Քաղաքն սպասարկում է Աթենքյան մետրոպոլիտենի «Այիյա-Մարինա» կայարանը։


== Բնակչություն ==


== Ծանոթագրություններ ==
Լև Բինշտոկ

Լև Բինշտոկ (ռուս.՝ Биншток, Лев Моисеевич, 1836, Volodymyr-Volynsky Uyezd, Վոլինիայի նահանգ, Ռուսական կայսրություն - 1894, Յաֆֆա, Թել Ավիվ, Իսրայել), ռուս հրապարակախոս, «Վոլինյան նահանգային տեղեկագրերի» խմբագիր։


== Կենսագրություն ==
Ծնվել է Փեսախի 5-րդ օրը, սովորել է ծխական դպրոցում և գիմնազիայում։ 1858 թվականին ավարտել է Ժիտոմիրի ռաբբիական դպրոցը։ 1859-1862 թվականներին պետական ռաբբի էր Ժիտոմիրում և Աստծո օրենքի ուսուցիչ Ժիտոմիրում արական և իգական գիմնազիաներում, եբրայերենի ուսուցիչ` Ժիտրոմի ռաբբիական դպրոցում։ 1867 թվականին եղել է գեներալ-նահանգապետին կից գիտնական հրեա և «Վոլինյան նահանգային նորությունների» խմբագրի օգնական։ 1892 թվականից որպես պաղեստինյան հրեաների փոխօգնության համայնքի լիազոր ապրել է Պաղեստինում։ Ռուսաստանում հրեաների կյանքի մասին հոդվածներներ է հեղինակել «Ռուսական լրաբեր», «Լուսաբացին», «Մոսկովյան տեղեկագրեր» «Ժամանակակից տարեգրություն», «Վոլինյան նահանգային տեղեկագրեր», «Արևածագ» պարբերականներում։
Որդին լրագրող Միխայիլ Բինշտոկն է։


== Ընտրված մատենագրություն ==
Л. Биншток. Вопрос об еврейских училищах. Москва: Университетская типография Катков и К, 1866.
Л. Улейников. Еврейские земледельческие колонии Екатеринославской губернии. СПб, 1891.


== Ծանոթագրություններ ==


== Արտաքին հղումներ ==
Критико-биографический словарь русских писателей и учёных (от начала русской образованности до наших дней), т.3
Словарь псевдонимов русских писателей, учёных и общественных деятелей, т.4, М., 1960
Շուրովկա (Նինորի վտակ)

Անվան այլ կիրառումների համար տե՛ս՝ Շուրովկա (այլ կիրառումներ) Շուրովկա (ռուս.՝ Шуровка), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Նինորի գետի ձախ ափին՝ 2.2 կմ հեռավորության վրա։ Գետի երկարությունը՝ 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010102312110000026566
Հիդրոլոգիական ուսումնասիրությունների կոդը - 110002656
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկոլայ Ժելեզնյակ

Նիկոլայ Ալեքսանդրովիչ Ժելեզնյակ (ռուս.՝ Николай Александрович Железняк, 1964, Նովոչերկասկ, Ռոստովի մարզ, ՌԽՖՍՀ, ԽՍՀՄ), ռուս արձակագիր, դրամատուրգ, Ռուսաստանի թատերական գործիչների միության կրթաթոշակառու, Ի. Ա. Բունինի անվան բարձրագույն գրական դասընթացների թատերական դրամատուրգիայի ամբիոնի դեկան։


== Կենսագրություն ==
Նիկոլայ Ժելեզնյակը ծնվել է 1964 թվականին, Նովոչերկասկում։ 1986 թվականին ավարտել է Տագանրոգի ռադիոտեխնիկական ինստիտուտը՝ ստանալով ինժեներ-համակարգողի մասնագիտություն։
Ռուսաստանի պետական կառավարման ակադեմիայում պաշտպանել է սոցիոլոգիայի թեզը։ Աշխատել է Տնտեսության և հասարակայնության հետ կապերի խնդիրների կարգավորման ինստիտուտում։
«Гонки на лафетах» վեպը լույս է տեսել 2012 թվականին «Երիտասարդություն» (ռուս.՝ Юность) ամսագրում, 2014 թվականին այն տպագրել է «Ալետեյա» (ռուս.՝ «Алетейя») հրատարակչությունը.
2017 թվականին «Էկսմո» (ռուս.՝ «Эксмо») հրատարակչությունում «Ժամանակակից ռուս արձակի վարպետներ» մատենաշարով հրապարակվել է «Միայնակ հետքերը ձյունառատ դաշտում» վեպը։


== Գրքեր ==
Николай Железняк. Большой куш. — М.: Голос-пресс, 2006.
Николай Железняк. Гонки на лафетах. — СПб: Алетейя, 2014. — 262 с. — ISBN 978-5-90670-542-6.
Николай Железняк. Одинокие следы на заснеженном поле.  — М.: Эксмо, 2017.


== Պիեսներ ==
2008 — «Одинокие следы на заснеженном поле»
2009 — «Праздник похорон»
2009 — «Квадратные колеса»
2012 — «Большой проспект»


== Ծանոթագրություններ ==
Կարաղաջի

Կարաղաջի (վրաց.՝ ყარაღაჯი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 155 մարդ։


== Ծանոթագրություններ ==
Պասկալ Կլեյման

Պասկալ Կլեյման (անգլ.՝ Pascal Kleiman, ապրիլի 19, 1968(1968-04-19), Թուլուզ), իսպանացի և ֆրանսիացի դիջեյ, երաժիշտ և պրոդյուսեր, ծնվել է առանց ձեռքերի և աշխարհի միակ դիջեյն է, որն աշխատում է ոտքերով, առանց ձեռքերի ծնվելու պատճառն է եղել թալիդոմիդ դեղատեսակը։
Աշխատել սկսել է 1980- ական թթ. կեսից, հանդես գալով ֆրանսիական ռադիոկայաններից մեկում սեփական «Virus» անվանումով ծրագրում, որպես դիջեյ և վարող։


== Սկավառակագրություն ==


== Ծանոթագրություններ ==


== Արտաքին հղումներ ==
պաշտոնական կայքը Archived 2008-01-07 at the Wayback Machine.
պաշտոնական կայքը MySpace կայքում
պաշտոնական կայքը YouTube-ում
Հին քարի դարի ուշ շրջանի կայաններ

Վերին պալեոլիթի կայանները, վերին պալեոլիթի մշակույթն ընդգրկում է մոտավորապես մ. թ. ա. 40.000—12.000 թվականների միջև ընկած ժամանակաշրջանը, որ մասամբ համապատասխանում է սառցային երևույթների զարգացման վյուրմյան փուլին։


== Վյուրման փուլը Հայաստանում ==
Պլեյստոցենի վյուրմյան փուլը, չնայած սառցային ծածկույթի փոքր չափերին, բնորոշվում է բացառիկ դաժան կլիմայով։ Ժամանակակից տունդրայի նման աղքատ բուսականության գոտին ընդգրկում է երկրի կենտրոնական գոտիները։ Հայաստանում վյուրմյան ժամանակին է պատկանում Սևանա լճի ավազանի ֆաունան` ցուլը, հյուսիսային եղջերուն և բևեռային ֆաունայի այլ ներկայացուցիչները։ Չորրորդական ժամանակի վերջին և ժամանակակից շրջանի (հոլոցենի) սկզբին են պատկանում Երևան քաղաքից 7 կմ հարավ գտնված ազնիվ եղջերուի, եղջերուի, էշի, ձիու ոսկորները, ինչպես նաև մար­դու գանգը։


== Վերին պալեոլիթի դարաշրջանը Հայկական լեռնաշխարհում ==
Վերին պալեոլիթի դարաշրջանում Հայկական լեռնաշխարհի նախաբնիկները հասնում են տնտեսական, մշակութային և հասարակական զարգացման մի աստիճանի, որը նախնադարյան հասարակության պատմության առավել կարևոր փուլերից մեկն է։ Ներկայումս Հայկական լեռնաշխարհում հայտնի են այդ ժամանակաշրջանի բազմաթիվ կայաններ Արտին լեռան ստորոտներում (Սատանի դար, Արեգունի և Հարավային բլուրներ), Հրազդանի միջին հոսանքում (Արզնի, Նոնոլնիս, Տաճարաբակ, Ճապկերան), Հրազդանի շրջանի (Ջրա­բեր, Ֆանտան, Լուսավան և այլն), ինչպես նաև Աղինի շրջանի Զորաշեն, Բա­լինի շրջանի Սարունչի և Մաստարա գյուղերի սահմաններում, որտեղ քարայ­րային կայաններ կան։ Հրազդանի միջին հոսանքի վերին պալեոլիթյան գորքները հայտնաբերվել են գետի ավելի ուշ դարավանդի վրա, աշելյան և մուստյերյան կայաններից առանձին։ Ակներև է, որ բնակատեղիի ընտրությունն այս շրջանում կապված է եղել այլ հանգամանքների հետ, քանի որ վյուրմյան դարավանդների տեսքը գնալով մոտենում էր այժմեականին։
Նշված կայանների սահմաններում հայտնաբերված են ուշ պալեոլիթյան շրջանի գործիքների բազմաթիվ բնորոշ կոմպլեքսներ, որոնք իրենց նախորդներից տարբերվում են ոչ միայն մշակման տեխնիկական կատարելությամբ, ձևերով ու չափերով, այլև գործիքների զգալի տարբերակմամբ։ Այժմ յուրաքանչյուր գործիք հարմարեցված է աշխատանքային հատուկ պրոցեսի` փայտի, ոսկրի, մորթու մշակմանը, որսի, ձկնորսության և այլ զբաղմունքների համար։


== Աշխատանքային գործիքները վերին պալեոլիթի շրջանում ==
Վերին պալեոլիթի նոր տիպի գործիքները մեծ չեն, պատրաստված են պրիզմայաձև միջուկից անջատված բարակ շեղբերից, ունեն բազմազան ձևեր, շատ սուր բանող եզրեր, մակերեսի մանրակրկիտ երկակի հարդարում, ամրացված են փայտե կամ ոսկրե կոթերին ու բռնակներին։ Մուստյերյան շրջանի երկու հաստատուն գործիքի (սրածայր և քերիչ) փոխարեն այժմ մարդն իր տրամադրության տակ ունի օբսիդիանե և դացիտե մասնագիտացված և կատարելագործված գործիքների ամբողջ հավաքածու, որն օգտագործվում էր բարդացող տնտեսության զանազան ճյուղերում։


== Գրականություն ==
Հայ ժողովրդի պատմություն
Վելբովսկի գյուղական խորհուրդ (Գադյաչսկի շրջան)

Վելբովսկի գյուղական խորհուրդ  (ուկրաիներեն՝ Вельбівська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Վելբովսկի գյուղական խորհրդում բնակվում էր 2083 մարդ։ Բնակավայրը զբաղեցնում է 90,54 կմ² տարածք։ Բնակչության խտությունը կազմում էր 23,01 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Իգնացի Գժեգոժ

Իգնացի Շադբեյ Գժեգոժ (լեհ.՝ Ignacy Grzegorz, 1796, Լվով, Գալիցիայի և Լոդոմերիայի թագավորություն - անհայտ, Լվով, Գալիցիայի և Լոդոմերիայի թագավորություն), լեհահայ նշանավոր իրավաբան, իրավաբանական գիտությունների դոկտոր։


== Կենսագրություն ==
Իգնացի Գժեգոժը ծնվել է 1796 թվականին Լվով քաղաքում։ Սկզբնական կրթությունը և իրավաբանական բարձրագույն կրթությունը ստացել է ծննդավայր Լվովում։ Ինչպես երիտասարդության, այնպես էլ ողջ կյանքի ընթացքում ակտիվ մասնակցել է Լվովի և հայ համայնքի գործունեությանը։ Նա՝ որպես ճանաչված իրավաբան, օգնել է համայնքի կրթական և հոգևոր գործերի կազմակերպմանը, ազգային ոգու, սովորույթների պահպանմանը։ Իր հեղինակության, իրավաբանական բարձր գիտելիքների և լայն շրջապատի շնորհիվ, նա կարողացել է բազում խնդիրների լուծում տալ՝ հօգուտ հայկական համայնքի, հնուն հայապահպանման գործի։ Գժեգոժ Շադբեյը անկեղծ հարգանք ուներ ոչ միայն հայ եկեղեցականների, մեծահարուստների և համայնքի բոլոր անդամների, այլ նաև լեհական բարձրաստիճան այրերի և Լվովի լեհ ու այլազգի բնակիչների մոտ։ Նա հանդես է եկել իրավաբանական մի շարք հրապարակումներով, զբաղվել մանկավարժությամբ, գրել նաև բանաստեղծություններ, ակտիվորեն մասնակցել Լվովի քաղաքային, պետական, իրավաբանական օրենքների մշակմանն ու ստեղծմանը։ Հրապարակել է քերթվածներ, կատարել թարգմանություններ հունարենից։ Շադբեյը հավանաբար իր մահկանացուն կնքել է ծննդավայր Լվովում, սակայն նրա մահվան տարեթիվը ստույգ հայտնի չէ։


== Տես նաև ==
Հայերը Լվովում


== Գրականություն ==
Սերգեյ Ավագյան,  Հայ իրավաբաններ, Երևան, ««Զանգակ - 97»», 2005, էջ 32 — 236 էջ. — 200 հատ։
Ստարիե Կարգալի

Ստարիե Կարգալի (ռուս.՝ Старые Каргалы, բաշկիրերեն՝ Иҫке Ҡарғалы), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 243 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1871

1871 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1871 թվականն է, 
XIX դարի 71-րդ տարին։


== Դեպքեր ==
Բեմադրվել է Գաբրիել Սունդուկյանի «Պեպո» պիեսը։


== Ծնունդներ ==
Հունվարի 1 - Մանուել Գոնդրա, Պարագվայի նախագահ 1910 թ. նոյեմբերի 25-ից 1911 թ. հունվարի 11-ը և 1920 թ. օգոստոսի 15-ից 1921 թ. հոկտեմբերի 31-ը
Մարտի 8 - Յակոբ Կյունցլեր, շվեյցարիացի, Հայկական ցեղասպանության ականատես
Օգոստոսի 16 - Զաքարե Փալիաշվիլի, վրացական ազգային պրոֆեսիոնալ երաժշտության հիմնադիրների
Սեպտեմբերի 9 - Իվան Գուբկին, ռուս խորհրդային երկրաբան, խորհրդային նավթային երկրաբանության հիմնադիր, ԽՍՀՄ ԳԱ ակադեմիկոս
Ալեքսանդր Ստոպանի, խորհրդային կուսակցական և պետական գործիչ
Օնիկ Ստեփանյան, հայ դերասան
Հունվար 10 - Նիկողայոս Ադոնց, հայ պատմաբան, բանասեր (վ. 1942)
Մարտի 7 - Օլգա Մայսուրյան, հայ դերասանուհի
Հուլիս 10 - Մարսել Պրուստ, ֆրանսիացի գրող (վ. 1922)
Նոյեմբեր 1 - Ալեքսանդր Սպենդիարյան, կոմպոզիտոր (վ.1928)
Բազարա (այլ կիրառումներ)

Բազարա անվանումը կարող է ունենալ հետևյալ կիրառումները․

Բազարա (Աղբակի գավառ) - գյուղ Արևմտյան Հայաստանում, Վանի վիլայեթի Աղբակի գավառում,
Բազարա (Մարդինի գավառ) - գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Մոնիկա (երգչուհի)

Մոնիկա Դենիզ Առնոլդ-Բրաուն (անգլ.՝ Monica Denise Arnold-Brown, հոկտեմբերի 24, 1980(1980-10-24), Ատլանտա), ամերիկացի երգչուհի, երգահան, երաժշտական պրոդյուսեր, դերասանուհի, հեռուստատեսային պրոդյուսեր և ճառախոս-մոտիվատոր։


== Կենսագրություն ==
Մոնիկա Դենիզ Առնոլդը ծնվել է 1980 թվականի հոկտեմբերի 24-ին Քոլեջ-Պարկում (Ջորջիա նահանգ, ԱՄՆ) եկեղեցական երգչուհի Մերիլին Բեստի ընտանիքում։ Մոնիկան ունի կրտսեր եղբայր՝ Մոնտեսը (ծնվել է 1983 թվականին), ինչպես նաև՝ երեք խորթ եղբայրներ՝ մեկը՝ մորից, երկուսը՝ հորից՝ Ջերմոնդ Գրանտը, Թրոնը և Սայպրեսսը։


== Կարիերա ==
Իր երաժշտական կարիերան Մոնիկան սկսել է 1993 թվականին։
1996 թվականից մինչև 2009 թվականը Մոնիկան խաղացել է մոտ տասը ֆիլմերում և հեռուստասերիալներում։
Մոնիկան նաև երգահան է, երաժշտական և հեռուստատեսային պրոդյուսեր, ճառախոս- մոտիվատոր։


== Անձնական կյանք ==
2000-2010 թվականներին Մոնիկան փաստացի ամուսնության մեջ է եղել երաժիշտ Ռոքքոյի հետ (ծնված 1979 թվականին), ում հետ նա նշանված է եղել 2005 թվականից մինչև իրենց բաժանումը 2010 թվականին։ Այս հարաբերությունների արդյունքում նա ունեցել է իր երկու որդիներին՝ Ռոդնի Ռեմոն Հիլլ-երրորդին (ծնված 21.05.2005 թվականին) և Ռոմելո Մոնտես Հիլլին (ծնված 08.01.2008 թվականին)։
2010 թվականի նոյեմբերի 22-ից Մոնիկան ամուսնացած է բասկետբոլիստ Շեննոն Բրաունի հետ (ծնված 1985 թվականին թվականին), ում հետ նա հանդիպել է հինգ ամիս՝ մինչ իրենց հարսանիքը։ Այս ամւոսնությունից նա ունեցել է իր երրորդ երեխային՝ առաջին դստերը՝ Լայա Շեննոն Բրաունին (ծնված 03.09.2013 թվականին)։


== Ծանոթագրություններ ==
Ալեքսանդր Աբելյան

Ալեքսանդր Հարությունի Աբելյան (հունիսի 5, 1858(1858-06-05), Շամախի, Ռուսական կայսրություն - մայիսի 6, 1940(1940-05-06), Դոնի Ռոստով, ՌԽՖՍՀ, ԽՍՀՄ), հայ դրամատուրգ, թատերական գործիչ։ 
Դերասան Հովհաննես Աբելյանի եղբայրն է։ 
Աշխատակցել է «Մշակ», «Արձագանք», «Տարազ», «Մուրճ» և այլ պարբերականների։ Ալեքսանդր Աբելյանի կատակերգություններն ու դրամաներն արտացոլում են մանր արհեստավոր խավի կյանքն ու կենցաղը («Սարոտդ ճրագներ» (1903, Թիֆլիս, Ա. Քութաթելաձեի տպագրատուն), «Մկիճի հարսանիքը» (1895, Բաքու, «Արոր» տագրատուն), «Նաֆթի ֆանտան» (1895, Արոր, «Նշանուածներ» (1911, Նոր Նախիջևան, Մերովբե Ավագյանի տպագրատուն)։ Թարգմանել է Վիկտոր Հյուգոյի «Մահապարտի վերջին օրը» (1887, Թիֆլիս, Հովհաննես Մարտիրոսյանի տպագրատուն), «Կլօդ գէօ» (1886, Հովհաննես Մարտիրոսյանի տպագրատուն) գործերը։


== Կենսագրություն ==
Ալեքսանդր Աբելյանը ծնվել է Շամախի քաղաքում։ Սկզբնական կրթությունն ստացել է Շամախու հայկական դպրոցում։ 1872 թվական երկրաշարժից հետո Աբելյանների ընտանիքը տեղափոխվում է Բաքու։ Այստեղ Աբելյանը մի քանի արհեստավորների մոտ աշակերտություն անելուց հետո մտնում է մի շվեդացու հիմնած մեքենայական գործարան՝ իբրև փականագործության բանվոր-աշակերտ։ Հետագայում այդ գործարանն անցնում է տեղական խոշոր ձեռնարկողներին։ Աբելյանը տարիներ աշխատելով և անցնելով մեքենայագործության զանազան ճյուղերը, վերջում դառնում է գործարանի կառավարչի օգնական։ Միաժամանակ նա նվիրվում է ինքնակրթության համառ աշխատանքին, գրական ասպարեզ է մտնում «Մշակ»-ին աշխատակցելով, ապա գրում է «Տարազ»-ին, «Արոր»-ին և «Մուրճ»-ին։ Մահացել է մայիսի 6-ին, Դոնի Ռոստովում։


== Ստեղծագործական կյանք ==
Գրել է կատակերգություններ, դրամաներ՝ արտացոլելով մանր արհեստավորական խավի կյանքն ու կենցաղը («Մարվող ճրագներ», 1903, «Միկիչի հարսանիքը», 1903 և այլն) և բանվորական շարժման դրվագներ («Նշանվածներ», 1911)։ 1880 թվականից ուշագրավ թղթակցություններով, գրական երկերով աշխատակցել է «Մշակ», «Արձագանք» պարբերականներին, «Աղբյուր» մանկական ամսագրին։ 1890-ական թվականների սկզբներից գրել է դրամատիկական գործեր՝ «Անկոչ հյուրը», «Միկիչի հարսանիքը» (1895), «Միկիչի ապահարզանը» (1899), «Նավթի Ֆանտանը» (1896), «Մարվող ճրագներ», «Գյուղի վարժապետը» (1909), «Պոետի երազը» (1909), «Նշանվածները» (1912), «Պըլը Պուղի» և այլն, որոնցից մի քանիսը արժանի տեղ են գրավել արևելահայ բեմում, մասնավորապես «Նավթի Ֆանտանն» ու «Մարող ճրագները»։ Վերջինս հաջողությամբ բեմադրվել է ոչ միայն Կովկասում, այլև Կոստանդնուպոլսում, հետագայում էլ սփյուռքահայ կենտրոններում։ Բացի վերոհիշյալ պիեսներից, գրել է մի շարք ոտանավորներ, որոնք տպագրվել են «Աղբյուր» և «Տարազ» պարբերականներում։ Սերտ կապերի մեջ էր Ալեքսանդր Շիրվանզադեի, Պետրոս Ադամյանի, Գ. Չուբարի հետ։
Օգտագործել է Ա., Ա. Ա., Աբ., Ա. Աբ., Ալ. Աբ., Աղ. Աբ., Թատերասեր, Կ. Ի. Ն, Հայ բեմի բարեկամ, Ս., Սա., Սան, Սանատրուկ, Սանդրիկ, Սանդրիկ ապեր, Փականագործ, X., V. Z ծածկանունները։


== Ծանոթագրություններ ==
Դմիտրովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1825 թվականին։
2001 թվականի տվյալներով Դմիտրովկա գյուղում բնակվում էր 140 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 500 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիպոլ

Դիպոլ, իդեալականացված համակարգ էլեկտրադինամիկայում, կիրառվում է դաշտի նկարագրության համար։ Դիպոլի տիպիկ օրինակը մեծությամբ հավասար և նշանով տարբեր երկու լիցքեր են, որոնց միջև հեռավորությունը շատ փոքր է՝ համեմատած դիտման կետից հեռավորության հետ։ Նման համակարգի դաշտը նկարագրվում է դիպոլային մոտավորությամբ։


== Էլեկտրական դիպոլ ==
Էլեկտրական դիպոլը իրարից որոշ հեռավորության վրա գտնվող և բացարձակ մեծություններով հավասար երկու տարանուն կետային լիցքերի համակարգ է։ Էլեկտրական դիպոլի հիմնական բնութագիրը նրա դիպոլային մոմենտն է՝ 

  
    
      
        
          
            
              p
              →
            
          
        
        =
        e
        
          
            
              l
              →
            
          
        
      
    
    {\displaystyle {\vec {p}}=e{\vec {l}}}
  ։Դիպոլի ստեղծած էլեկտրական դաշտի լարվածությունը (E) հեռու կետերում հակադարձ համեմատական է հեռավորության (R) խորանարդին, այսինքն՝ նվազում է ավելի արագ, քան կետային լիցքի ստեղծած դաշտինը (1/R2)։ Չեզոք համակարգի Էլեկտրական դաշտը մեծ (համակարգի չափերի համեմատ) հեռավորությունների վրա մոտավորապես համընկնում է այդ համակարգի դիպոլային մոմենտն ունեցող դիպոլի դաշտի հետ։ Ուստի, շատ դեպքերում (օրինակ, որոշ նյութերի մոլեկուլների համար) դիպոլը լավ մոտավորություն է այդպիսի համակարգերը նկարագրելու համար։


== Մագնիսական դիպոլ ==
Մագնիսական, բացարձակ մեծություններով հավասար երկու տարանուն մագնիսական լիցքերի համակարգ։ Իրականում մագնիսական լիցքեր գոյություն չունեն, այդ գաղափարը մտցվել է մագնիսական և էլեկտրական որոշ երևույթների նմանությամբ (Շ․ Կուլոն, 1785)։ Հետագայում պարզվեց, որ մագնիսական դաշտ ստեղծում են շարժվող էլեկտրական լիցքերը՝ հոսանքները։ Սակայն նպատակահարմար եղավ պահպանել մագնիսական դիպոլը և այն բնութագրող մագնիսական դիպոլային մոմենտ հասկացությունները, որովհետև հոսանքակիր փակ հաղորդչի մագնիսական դաշտը մեծ հեռավորությունների վրա համարժեք է մագնիսական դիպոլի ստեղծած դաշտին։
Նարուտո (քաղաք)

Անվան այլ կիրառումների համար տե՛ս՝ ՆարուտոՆարուտո (ճապոներեն՝ 鳴門市՝ Նարուտո-սի), քաղաք, ընդգրկված է Ճապոնիայի Տոկուսիմա պրեֆեկտուրայի մեջ։
Նարուտո քաղաքի տարածքը զբաղեցնում է 135,46 կմ²։ 2014 թվականի օգոստոսի 1-ի մարդահամարով բնակչությունը կազմում էր 59 575 մարդ, իսկ բնակչության խտությունը՝ 439,80 մարդ/կմ²։
Քաղաքը հիմնադրվել է 1947 թվականի մարտի 15-ին։


== Պատկերասրահ ==

		
		
		
		
		


== Ծանոթագրություններ ==


== Հղումներ ==
http://www.city.naruto.tokushima.jp Naruto City official website. պաշտոնական կայք
http://www.city.naruto.tokushima.jp/contents/foreign/english/index.html Naruto City official website. պաշտոնական կայք
Kitaro Shikoku Peace Bell Project
ОՊաշտոնական կայք(ճապոներեն)
Աստերոիդների ցանկ (136901-137000)

Աստերոիդների ցանկ (136801-136900)  • Աստերոիդների ցանկ  • Աստերոիդների ցանկ (137001-137100)
 Աստերոիդների ցանկ (136801-136900)  • Աստերոիդների ցանկ  • Աստերոիդների ցանկ (137001-137100)
Ֆիլետինո

Ֆիլետինո (իտալերեն՝ Filettino), կոմունա Իտալիայում, գտնվում է Լացիո շրջանում, պրովինցիա Ֆրոզինոնեում։ Բնակչությունը կազմում է 551 մարդ (2008 թվականի տվյալներով), խտությունը կազմում է 7 մարդ/կմ²։ Տարածքը կազմում է 78 կմ²։ Փոստային ինդեքս՝ 3010։ Հեռախոսային կոդ՝ 0775։
2011 թվականի օգոստոսին քաղաքապետ եղավ Ֆիլետտինո Լուկա Սելլարը, նա համաձայն չէր կառավարության քաղաքականությունը ամրապնդել բնակավայրեր, բնակչությունը պակասեց, հազար մարդ հռչակեց «անկախություն» Իտալիայից, նաև հռչակեց իրեն իշխանություն և սկսեց տպել իրենց գումարները, որը կոչվում էր «ֆիորիտո»։


== Պատկերասրահ ==

		
		
		
		
		
		
		


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0775 581832
Էլ-փոստ։ info@comunefilettino.it
Պաշտոնական կայք։ http://www.principatodifilettino.eu/site/ Archived 2012-04-10 at the Wayback Machine.


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ապրանքային սակավություն ԽՍՀՄ-ում

Խորհրդային միության ապրանքային սակավություն (դեֆիցիտ), խորհրդային պլանային տնտեսությանը բնորոշ երևույթ, առանձին ապրանքատեսակների մշտական սակավություն, որոնք գնորդները, չնայած գումարի առկայության, անկարող էին ձեռք բերել։
Դեֆիցիտը հանդիսանում է պլանային տնտեսության անբաժանելի մասը, քանի որ կենտրոնացված պլանավորումն ի վիճակի չէ հաշվի առնել ո՛չ ապրանքային դիրքերի հսկայական քանակությունը, ո՛չ էլ մարդկանց մշտապես փոփոխվող պահանջները։
Տարբեր ծավալներով և տարբեր ոլորտներում ապրանքային սակավությունը բնորոշ էր ԽՍՀՄ գոյության գրեթե ողջ ժամանակաշրջանում և ձևավորեց «վաճառողի տնտեսագիտությունը». արտադրողները և առևտրի համակարգը պլանային տնտեսության  և մրցակցության բացակայության պայմաններում շահագրգռված չէին ապահովել ապրանքի բարձր որակ և գրավիչ տեսք, որակյալ սպասարկում, ճիշտ ժամանակին մատակարարում և այլն։ Պլանային տնտեսության խոչընդոտների պատճառով վաճառքից պարբերաբար անհետանում էին նույնիսկ առաջին անհրաժեշտության ամենահասարակ ապրանքները։ Այս երևույթը բնորոշ էր ոչ միայն զանգվածային օգտագործման ապրանքերին, այլև զգալի չափով խոշոր արդյունաբերական արտադրությանը։


== Ծանոթագրություններ ==
Օրադուր (Կանտալի գավառ)

Օրադուր (ֆր.՝ Oradour), համայնք Ֆրանսիայի Օվերն մարզի Կանտալ գավառում:
Բնակչությունը 2012 թվականի դրությամբ կազմում է 264 մարդ, բնակչության խտությունը` 7.82 մարդ/կմ²: Բնակավայրը զբաղեցնում է 33.77 կմ² տարածք:
2016 թվականի հունվարից Նևեգլիզ, Լավաստրի և Սերիե համայնքների հետ միասին հանդիսանում է Նևեգլիզ սյուր Տրույե համայնքի մաս:


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 39 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան)  բնակիչ, որոնցից ակտիվ էին 111-ը, իսկ ոչ ակտիվները` 43: Ակտիվության ցուցանիշը կազմում է 72,1 %: 111 աշխատունակ մարդկանցից աշխատել է 104 անձ (63 տղամարդ և 41 կին): Գործազուրկ են եղել 7 անձ (5 տղամարդ և 2 կին): 43 անաշխատունակներից 10-ը եղել են աշակերտներ կամ ուսանողներ, 17-ը` թոշակառուներ, իսկ 16-ը չեն աշխատել տարբեր պատճառներով:


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիմոն (մուլտհերոս)

Անվան այլ կիրառումների համար տե՛ս՝ Տիմոն (այլ կիրառումներ)Տիմոն, «Առյուծ արքա» անիմացիոն ֆիլմի հերոս, «Walt Disney Pictures» կինոստուդիայի թողարկում 1994 թվականին։ Ֆիլմը հայտնում է, որ առաջին մասում տրիլոգիա է, իր ընկեր Պումբայի հետ փրկել է առյուծի ձագին՝ Սիմբային։ Նա առաջնային և կարևոր դերերում է, դրա մասին մենք գիտենք («Առյուծ արքա 3։ Ակունա մատատա» մուլտֆիլմից, ինչպես նաև առաջին մասի էպիզոդներից)։ «Ակունա մատատա» նշանակում է «կյանք առանց անհանգստության»։


== Կենսագրություն ==
Տիմոնի կենսագրության մեջ կա երկու տարբերակ։ Առաջին տարբերակում մուլտֆիլմի անվանումն է «Տիմոն և Պումբա», իսկ երկրորդ տարբերակում՝ «Առյուծ արքա 3։ Ակունա մատատա»։
Ազատության հրապարակ (Տալլին)

Անվան այլ կիրառումների համար տե՛ս՝ Ազատության հրապարակ (այլ կիրառումներ)
Ազատության հրապարակ (էստ․՝ Vabaduse väljak, նախկինում՝ Հաղթանակի, Պետրովյան), քաղաքային հրապարակ Էստոնիայի մայրաքաղաք Տալլինի կենտրոնում։
Հրապարակի հիմնական այցեքարտը հանդիսանում է Էստոնիայի անկախության հաղթանակի սյունը, որը տեղադրվել է 2009 թ.-ին ի հիշատակ 1918—1920 թթ.-ի Էստոնիայի անկախության պատերազմի զոհերի։

		
		
		


== Տես նաև ==
Ռատուշայի հրապարակ
Սասնա Ծռեր համահայկական կուսակցություն

Անվան այլ կիրառումների համար տե՛ս՝ Սասնա ծռեր (այլ կիրառումներ)«Սասնա ծռեր» համահայկական կուսակցություն, գործող կուսակցություն Հայաստանում։ Կուսակցությունը ստեղծվել է 2018 թվականի սեպտեմբերի 29-ին կուսակցության հիմնադիր համագումարով։ Արցախում ներկայացված է իր մասնաճյուղ համարվող Սասնա Ծռեր արցախյան կուսակցության միջոցով։


== Ղեկավար կազմ ==
Կուսակցության ղեկավար մարմինը 7 հոգանոց քարտուղարությունն է, որը համակարգում է Վարուժան Ավետիսյանը։ Կուսակցության պատվավոր ներկայացուցիչը Ժիրայր Սեֆիլյանն է։
Սասնա ծռեր համահայկական կուսակցության հիմնադիրները հիմնականում ներկայացնում են «Սասնա ծռեր խմբավորումը» և «Հիմնադիր խորհրդարան» քաղաքացիական շարժումը։


== Պատմություն ==


== Մասնակցությունն ընտրություններին ==
Կուսակցության քարտուղարության համակարգող Վարուժան Ավետիսյանը հայտնել է, որ կուսակցությունը կմասնակցի դեկտեմբերին կայանալիք խորհրդարանական ընտրություններին։ 
2018 թ․ դեկտեմբերի 9-ին մասնակցել է ընտրություններին և ստացել 20000-ից քիչ ավելի քվե։


== Տես նաև ==
Ազգային ժողովրդավարական բևեռ
Սասնա ծռեր կուսակցություն
Հիմնադիր խորհրդարան
Սասնա Ծռեր խմբավորում
ՊՊԾ գնդի գրավում
100-ամյակն առանց ռեժիմի


== Նշումներ ==


== Ծանոթագրություններ ==


== Արտաքին հղումներ ==
Սասնա ծռեր
Մին Շվե

Մին Շվե (բիրմաներեն՝ မြင့်ဆွေ, մայիսի 24, 1951(1951-05-24), Mandalay, Մյանմա), բիրմացի քաղաքական գործիչ, ռազմական հեղաշրջման արդյունքում 2021 թվականի փետրվարի 1-ից նշանակվել է Մյանմայի ժամանակավոր նախագահ։ 2011 թվականի մարտի 30-ից 2016 թվականի մարտի 30-ը զբաղեցրել է Յանգոն նահանգի գլխավոր նախարարի պաշտոնը, ինչից հետո երդմնակալել է իբրև Մյանմայի փոխնախագահ, իսկ 2018 թվականի մարտի 21-30-ը իրականացրել է երկրի նախագահի պարտականությունները։ Էթնիկական առումով Մին Շվեն մոն է, իսկ մասնագիտությամբ՝ նախկին ռազմական սպա։


== Ռազմական գործունեություն ==
1971 թվականին՝ 15-րդ հավաքի շրջանակներում, ավարտել է Պաշտպանական ծառայությունների ակադեմիան։ 1997 թվականին դարձել է բրիգադի գեներալ և 11-րդ թեթև հետևակային դիվիզիայի հրամանատարը։ Չորս տարի անց նշանակվել է հարավ-արևելյան հրամանատարության հարամանատար և ընդգրկվել Խաղաղության և զարգացման պետական խորհրդի կազմում։ Ավելի ուշ դարձել է գեներալ-մայոր։ 
2004 թվականին Կհին Նյունի ձերբակալությունից հետո Մին Շվեն դարձել է ռազմական անվտանգության կառավարման ղեկավար։ 2006 թվականի հունվարին ղեկավարել է Հատուկ գործողությունների հինգերորդ բյուրոն։ 
Ճապոնական ռազմական շրջանի հրամանատարի պաշտոնում Մին Շվեն ձերբակալել է Նե Վինի ընտանիքի անդամներին 2002 թվականի ենթադրյալ հեղաշրջումից հետո, երբ դավադրությունը բացահայտվել է։ 2004 թվականին ձերբակալել է Կհին Նյունին և նրա զինակիցներին, 2007 թվականին՝ Զաֆրանե հեղափոխությունից հետո, փոփոխություններ է իրականացրել ռազմական հետախուզությունում։ «Նարգիս» ցիկլոնից հետո նրա գործողությւոնները ենթարկվել են քննադատությունների։


== Քաղաքական գործուենություն ==


=== Փոխնախագահ ===
2016 թվականի մարտի 11-ին ռազմական նախարարների ֆրակցիան Միության հավաքի ժամանակ Մին Շվեին առաջադրել է Մյանմայի փոխնախագահի պաշտոնում։ 2016 թվականի մարտի 15-ին նա ստացել է 213 ձայն, ինչից հետո դարձել է Թխին Չժոյի գրասենյակի առաջին փոխնախագահը։ Երդման արարողությունը տեղի է ունեցել 2016 թվականի մարտի 30-ին։ 


=== Ժամանակավոր նախագահ ===
2021 թվականի փետրվարի 1-ին՝ ռազմական հեղաշրջման արդյունքում, նշանակվել է Մյանմայի ժամանակավոր նախագահի պաշտոնում։


== Ծանոթագրություններ ==
Թյուբինգեն

Թյուբինգեն (German: [[Միջազգային հնչյունական այբուբեն|[ˈtyːbɪŋən]]], listen , Swabian: Dibenga), քաղաք Գերմանիայում՝ Բադեն-Վյուրտեմբերգ երկրամասի կենտրոնական հատվածում, այդ երկրամասի մայրաքաղաքից՝ Շտուտգարտից մոտավորապես 30 կիլոմետր դեպի հարավ, Նեկարի և նրա վտակ Ամմերի զույգ ափերին։ Նույնանուն շրջանի վարչական կենտրոնն է։ Համարվում է Գերմանիայի հնագույն համալսարանական քաղաքներից մեկը. այնտեղ գործող Էբերհարդի և Կառլի անվան համալսարանը հիմնադրվել է 1477 թվականին։ Ուսանողները կազմում են բնակավայրի շուրջ 90.000 բնակչության մեկ երրորդ մասը։ Հենց միայն համալսարանում սովորողների թիվը 2019 թվականին եղել է 27.665: Ուսանողների մեծ թիվը նպաստել է, որ Թյուբինգենը համարվի Գերմանիայի ամենաերիտասարդ քաղաքը. 2015 թվականի դեկտեմբերի տվյալներով այստեղ բնակչության միջին տարիքը կազմել է 39,1 տարի։ Քաղաքը համբավվել է նաև որպես շրջակա միջավայրի համար պայքարի և վեգանության կենտրոններից մեկը։


== Կլիմա ==


== Քույր քաղաքներ ==
Թյուբինգենը բարեկամական սերտ կապեր է հաստատել հետևյալ քաղաքների հետ

Միջազգային գործընկերության ասպարեզում աչքի ընկնելու համար Թյուբինգենը 1965 թվականին արժանացել է Եվրոպայի խորհրդի մրցանակին՝Europe Prize-ի


== Պատկերասրահ ==

		
		


== Տես նաև ==
Թյուբինգենի համալսարան


== Ծանոթագրություններ ==


== Արտաքին հղումներ ==

{{{1}}} Թյուբինգեն. պաշտոնական կայք  (Գերմաներեն)
Eberhard Karls University (Գերմաներեն)
Վիլյամ Սարոյանի անվան թատրոն (Ֆրեզնո)

Վիլյամ Սարոյանի անվան թատրոն (անգլ.՝ William Saroyan Theatre կամ The Fresno Convention Center), բացվել է 1966 թվականի հոկտեմբերին ԱՄՆ Կալիֆոռնիա նահանգի Ֆրեզնո քաղաքում։ Կենտրոնը բաղկացած է՝

Վիլյամ Սարոյանի թատրոնից
Selland արենայից
Ernest E. Valdez սրահից


== Վիլյամ Սարոյանի թատրոն ==

1966 թվականի հոկտեմբերին Ֆրեզնո քաղաքում բացված The Fresno Convention Center -ը դարձավ ԱՄՆ ամենահաջողակ մշակութային օջախներից մեկը։ Սկզբում համալիրը բաղկացած էր երեք առանձին կառույցներից, որոնք իրարից 90 ոտնաչափ հեռավորության վրա էին գտնվում, և դրանցից կարևորը թատրոնի շենքն էր, որն անվանվել է ի պատիվ քաղաքի ամենահայտնի բնակիչ Վիլյամ Սարոյանի։ Իր հրաշալի ակուստիկ տվյալով հայտնի դահլիճը, նախատեսված 2 353 հանդիսատեսի համար, գործածվում էր ներկայացումների, համերգների և այլ միջոցառումների համար։ Թատրոնի բեմում ելույթներ են ունեցել Միխայիլ Բարիշնիկովը, Արթուր Ֆիդլերը, Իսահակ Շտերնը, աշխարհահռչակ աճպարար Դևիդ Կոպերֆիլդը։ Բացի այդ, Վիլյամ Սարոյանի անվան թատրոնը յուրօրինակ «տնական» հարթակ է Ֆրեզնոյի ֆիլհարմոնիկ նվագախմբի և Ֆրեզնոյի Օպերայի համար։


== Selland Arena ==
«Սելանդ հարթակը» անվանվել է ի պատիվ Ֆրեզնոյի քաղաքապետ Արթուր Սելանդի։ Զբաղեցնում է 24,200 ոտնաչափ տարածք և տեղավորում է ավելի քան 9000 մարդ։ Այստեղ անցկացվում են տարբեր համերգներ, սպորտային իրադարձություններ։


== Ernest E. Valdez Hall ==
«Էրնեստ Վալդես սրահը» Fresno Convention & Entertainment կենտրոնի ամենամեծ տարածքն է, որտեղ տեղի են ունենում հասարակական միջոցառումներ՝ պարեր, խնջույքներ, հարսանիքներ, ժողովներ, համաժողովներ և այլ իրադարձություններ։ Այս բազմակի օգտագործման, առանց սյուների սրահն ունի 32,000 ոտնաչափ տարածք, կից խոհանոց, ներկայացումների բեմ և երկու կանաչ սենյակ։


== Ծանոթագրություններ ==


== Արտաքին հղումներ ==
Թատրոնի կայքը
Ռիգել

Անվան այլ կիրառումների համար տե՛ս՝ Ռիգել (այլ կիրառումներ)Ռիգել (β Օրիոնի), Օրիոն համաստեղության պայծառագույն աստղը (0 աստղային մեծության)։ Վիզուալ կրկնակի աստղ է (արբանյակը՝ յոթերորդ աստղային մեծության)։ Արբանյակն իր հերթին սպեկտրալ կրկնակի աստղ է։ Լուսատվությամբ Ռիգել 100 հազար անգամ գերազանցում է Արեգակին։


== Ծանոթագրություններ ==
Սելան

Սելան (ֆր.՝ Selens), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02704:


== Բնակչություն ==
2010 թվականի տվյալներով՝ համայքնի բնակչությունը կազմում է 238 մարդ։


== Տնտեսություն ==
2010 թվականին համայնքի 144 աշխատունակ (15-64 տարեկան) բնակիչներից 100-ը տնտեսապես ակտիվ էին, 44-ը՝ ոչ ակտիվ (ակտիվության ցուցանիշը կազմել է 69,4 %, 1999 թվականին եղել է 51,1 %։ 100 տնտեսապես ակտիվ բնակիչներից աշխատում էին 86-ը (54 տղամարդ և 32 կին), գործազուրկ էին 14 մարդ (5 տղամարդ և 9 կին)։ 44 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 12-ը՝ թոշակառուներ, 19-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սելան (ֆր.)
Բորիո (Էնայի գավառ)

Բորիո (ֆր.՝ Beaurieux), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Բոեն ան Վերմանդուան կանտոնայի կազմի մեջ։ Կոմունայի շրջանը՝ Սեն Կանտեն։
INSEE կոդը՝ 02058.


== Բնակչություն ==
2010 թվականին բնակչությունը կազմել է 793 մարդ։


== Տնտեսություն ==
2010 թվականի տվյալներով 487 աշխատունակ տարիքի մարդկանցից (15-64 տարեկան) 388 -ը տնտեսապես ակտիվ էին, 284-ը անգործունակ (Ակտիվության ցուցանիշը — 79,7 %, 1999 թվականին եղել է՝ 70,7 %)։ 388 աշխատունակ բնակիչներից 339 -ը աշխատում էին (190 տղամարդ և 149 կին), անաշխատանք էին 49 -ը (25 տղամարդ և 24 կին)։ 99 անգործունակ մարդկանցից 26-ը ուսաանողներ են և աշակերտներ, 33-ը թոշակառու, մնացած 40-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ.Բորիո (ֆր.)
Գոլովանիխա

Գոլովանիխա (ռուս.՝ Голованиха), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Մեծ Կորչուգան գետի ձախ ափին՝ 30 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինիա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005936
Հիդրոլոգիական ուսումնասիրությունների կոդը - 115200593
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիմվա (գետ)

Սիմվա (ռուս.՝ Симва), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Վիս գետի ձախ ափում՝ 41 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկ-Պեչորսկ ավազանային շրջանին, գետի ջրատնտեսային տեղամասը Վիչեգդա գետն է, գետի ենթաավազանը Սիկտիվկար գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000021975
Հիդրոլոգիական ուսումնասիրությունների կոդը - 103002197
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կանանց շախմատային օլիմպիադա 2012

Կանանց շախմատային օլիմպիադա 2012, 40-րդ կանանց շախմատային օլիմպիադան, որը տեղի է ունեցել 2012 թվականի հոկտեմբերի 27-ից մինչև սեպտեմբերի 10-ը։
Մասնակցել է 125 թիմ, որտեղ խաղը անցկացվել է Շվեյցարական ձևաչափով՝ 11 փուլից։


== Արդյունքներ ==


== Թիմային խաղերի հաղթողներ ==


== Անհատական մեդալներ ==
Խաղատախտակ 1։  Խոու Իֆան 2645
Խաղատախտակ 2։  Չժաո Սյուե 2574
Խաղատախտակ 3։  Նադեժդա Կոսինցեվա 2693
Խաղատախտակ 4։  Խուան Ցյան 2547
Պահեստային։  Նատալիա Պագոնինա 2487


== Արտաքին հղումներ ==
Արդյունքներ Archived 2012-12-17 at the Wayback Machine.
Կոդի Սմիթ-Մաքֆի

Կոդի Էնդրյու Յոհան Սմիթ (անգլ.՝ Kodi Andrew Johan Smit, (անգլ.՝ Kodi Smit-McPhee, հունիսի 13, 1996(1996-06-13), Ադելաիդա, Ավստրալիա), ավստրալիացի դերասան՝ առավել հայտնի «Ճանապարհ» ֆիլմում Մալչիկի, «Ներս թող ինձ։ Սագա» ֆիլմում Ոուենի, «Պարանորման կամ ինչպես ընտելացնել զոմբիին» մուլտֆիլմում Նորման Բեբկոկի և «Կապիկների երկիր։ Հեղափոխություն» ֆիլմում Ալեքսանդրի դերերով։


== Վաղ տարիներ ==
Սմիթ-Մաքֆին ծնվել է Հարավային Ավստրալիայի Ադելաիդա քաղաքում, Սոնա և Էնդի Մաքֆիների ընտանիքում։ Նրա հայրը դերասան է և նախկին պրոֆեսիոնալ մարտիկ։ Քույրը՝ Սիանոա Սմիթ-Մաքֆին, նույնպես դերասանուհի է։


== Կարիերա ==
Սմիթ-Մաքֆին իր առաջին լիամետրաժ դերը խաղացել է «Մոռացված ցանկություններ» ֆիլմում, որի համար 2007 թվականին արժանացել է AACTA կինոմրցանակին լավագույն երիտասարդ դերասան, ինչպես նաև տղամարդու լավագույն դեր անվանակարգերում։ «Ճանապարհ» ֆիլմում խաղացած դերը  լավագույն երիտասարդ դերասան անվանակարգում նրան բերել է Critic's Choice Movie Awards մրցանակը, իսկ 2010 թվականին լավագույն միջազգային դերասան անվանակարգում արժանացել է AACTA կինոմրցանակին։ Հաջորդ տարի նկարահանվել է «Ներս թող ինձ։ Սագա» ֆիլմում, որի ցուցադրումից հետո  2010 թվականի Critics Choice Awards-ում նա արժանացել է լավագույն երիտասարդ դերասան անվանակարգին։ 2012 թվականին նկարահանվել է «Կոնգրես» ֆիլմում։ Ֆիլմի պրեմիերան կայացել է 2013 թվականին հեղինակավոր Կաննի կինոփառատոնում։
Ավելի ուշ Սմիթ-Մաքֆին դեր է ստացել «Մեռած Եվրոպա» ֆիլմում, որի պրեմիերան կայացել է 2012 թվականին Տորոնտոյի կինոփառատոնում։ «Ջեյմսի վայրի բնույթը» ֆիլմում խաղացել է Ջեյմսի, իսկ «Ռոմեո և Ջուլիետ» ֆիլմում Բենվոլիոյի դերը։ Նկարահանվել է նաև 20th Century Fox հեռուստաալիքի «Կապիկների երկիր։ Հեղափոխություն» (2014) ֆիլմում, որի նախագիծը վերամիավորել է նրան և ռեժիսոր Մեթ Ռիվզին, որի հետ նա աշխատել էր «Ներս թող ինձ։ Սագա» ֆիլմի նկարահանումների ժամանակ։
2013 թվականին Սմիթ-Մաքֆին նկարահանվել է «Երիտասարդություն» գիտաֆանտաստիկ մարտաֆիլմում։ Ֆիլմի պրեմիերան կայացել է 2014 թվականի հունվարին Սանդենսի կինոփառատոնում։ Մարտին նա դարձել է Nine Network հեռուստաընկերության «Հալիպոլի» ութ սերիայից բաղկացած հեռուստասերիալի դերասանական կազմի անդամ, որը հեռարձակվել է 2015 թվականին․ տարի, երբ նշվում էր Հալիոպոլիի վայրէջքի 100-ամյակը։ 2015 թվականի փետրվարի 17-ին Բրայան Սինգերը հայտարարել է, որ Սմիթ-Մաքֆին «Իքս մարդիկ։ Ապոկալիպսիս» ֆիլմում խաղալու է գիշերային օձի դերը։


== Անձնական կյանք ==
Սմիթ-Մաքֆին ապրում է Կալիֆորնիա նահանգի Լոս Անջելես քաղաքում։ Ներկա պահին հնադիպում է Ռեբեկա Ֆիլիպոուի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Կոդի Սմիթ-Մաքֆի Internet Movie Database կայքում
Սան Անտոնիո (նահանգ)

Անվան այլ կիրառումների համար տե՛ս՝ Սան Անտոնիո (այլ կիրառումներ)Սան Անտոնիո (իսպ.՝ Provincia de San Antonio), նահանգ Չիլիի Վալպարաիսո տարածաշրջանում։ Վարչական կենտրոնն է Սան Անտոնիո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Սան Անտոնիոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 6 համայնք.

Ալգարրոբո
Էլ Կիսկո
Էլ Տաբո
Կարտախենա
Սան Անտոնիո
Սանտո Դոմինգո


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 136 594 մարդ, բնակչության խտությունը կազմում է 90,36 մարդ/կմ²։
Սան Անտոնիո նահանգի տարածքի ընդհանուր մակերեսը կազմում է 1 511,6 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Սան Անտոնիո նահանգի պաշտոնական կայքը (իսպ.)
Մեյար (Ալյեի գավառ)

Մեյար (ֆր.՝ Meillard), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մոնտե կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03169։


== Բնակչություն ==
Համայնքի բնակչությունը 2008 թվականին կազմում էր 244 մարդ։


== Տնտեսություն ==
2007 թվականի տվյալներով 155 աշխատունակ տարիքի մարդկանցից (15-64 տարեկան) 113-ը տնտեսապես ակտիվ էին, 42-ը անգործունակ (ակտիվության ցուցանիշը 72,9 %, 1999 թվականին եղել է՝ 68,0 %)։ 113 աշխատունակ բնակիչներից 103 -ը աշխատում էին (56 տղամարդ և 47 կին), անաշխատանք էին 10-ը (3 տղամարդ և 7 կին)։ 42 անգործունակ մարդկանցից 7-ը աշակերտներ կամ ուսանողներ են, 17-ը թոշակառու, 18-ը անաշխատունակ էին այլ պատճառներով։


== Տեսարժան վայրեր ==
Ռոմանական եկեղեցի՝ XI դար
Էքս դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մեյար» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-24 
«Մեյար» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Կարաս սևափայլ (մ.թ.ա. 10-9-րդ դարեր, Դվին)

Կարաս սևափայլ (մ.թ.ա. 10-9-րդ դարեր, Դվին), կավե կարաս, որը պահվում է Երևանում գտնվող Հայաստանի պատմության թանգարանում և գրանցված է 2604-1 համարի տակ։
Այս կարասը համարվում է մ.թ.ա. 10-9-րդ դարերի հնություն։ Հայտնաբերվել է Դվինում։


== Նկարագրություն ==
Կարասի պարանոցից ցած տեղադրված են երկու ելուստանման ունկեր։ Դրանցից մեկը հարթ սկավառակաձև տեսք ունի և զոհասեղան է հիշեցնում։ Իրանի կենտրոնը շրջանակում են ակոսազարդ երկու լայն գոտիներ, որոնց վրայով սահող ռելիեֆ գալարը օձի խորհրդանիշ է։


== Նշանակություն ==
Բրոնզեդարյան խեցեղեն անոթների ունկերի մոտ կամ իրանի պարագծերով ձգվող օձերի խորհրդանիշեր հանդիսացող գալարները զետեղվում էին իբրև պահապան ուժի գաղափարագրեր։ Օձը, ըստ հավատալիքների, գաղտնի հոգևոր զորություն կրողն էր, նաև բարիքի, կյանքի խորհրդանիշն ու պահապանը միաժամանակ։ Սրա հետ էին կապվում թե՛ օձի պաշտամունքը, թե՛ նրան մատուցվող զոհաբերությունները։


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Տալիկուլ (այլ կիրառումներ)

Տալիկուլ, կարող է վերաբերել՝

Տալիկուլ - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Տալիկուլ - գյուղ Ռուսաստանի Բաշկորտոստան հանրապետության Շարանսկի շրջանի կազմում։
Ռազդոլովկա (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՌազդոլովկաՌազդոլովկա (ուկրաիներեն՝ Роздолівка), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1963 թվականին։
2001 թվականի տվյալներով Ռազդոլովկա գյուղում բնակվում էր 741 մարդ։ Բնակավայրը զբաղեցնում է 1,38 կմ² տարածք։ Բնակչության խտությունը կազմում էր 536,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևերակ դ'Ավերոն

Սևերակ դ'Ավերոն (ֆր.՝ Sévérac-d'Aveyron), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2013 թվականի դրությամբ կազմում է 4101 մարդ, բնակչության խտությունը` 19.65 մարդ/կմ²։ Բնակավայրը զբաղեցնում է 208.72 կմ² տարածք։
Բնակավայրը ստեղծվել է 2016 թվականի հունվարին` Սևերակ լը Շատո, Բուզեն, Լապանուզ, Լավերն և Ռեկուլ Պրևենքիեռ համայնքների միավորման արդյունքում։


== Վարչական բաժանում ==


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լուկոշկի (գյուղ, Օվրուչի շրջան)

Լուկոշկի (ուկրաիներեն՝ Лукішки), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Լուկոշկի գյուղում բնակվում էր 309 մարդ։ Բնակավայրը զբաղեցնում է 6,57 կմ² տարածք։ Բնակչության խտությունը կազմում էր 47,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիպա (գյուղ, Ռաիկյուլա շրջան)

Լիպա (էստ․՝ Lipa), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 95 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սիներգիա

Սիներգիա ինչ որ արդյունք ստանալու համար իրար հետ գործակցող երկու կամ ավել իր կամ անձ, որ առանձին անհնար էր գեներացնել։ Սիներգիա տերմինը ծագում է հունարեն synergia συνεργία synergos, συνεργός բառից, որ նշանակում է "աշխատել միասին":


== Ծանոթագրություններ ==